Cer (drvo)

Hrast cer (Quercus cerris) je bjelogorično drvo,  iz roda hrastova porodice Fagaceae.

 Izgled 

Cer je do 40 m visoko drvo brežuljkastih i brdskih te krških šuma.

Kora debla je tamna, debela, uzdužno duboko izbražđena, a dno pukotine je crvenkasto obojeno.

Pupovi su sitni i trajno okruženi nitastim listićima.

Listovi su 6-12 cm dugi, do 6 cm široki, sa 4-9 ušiljenih lapova na svakoj strani, odozgo tamnozelene boje, sjajni i goli, a odozdo svijetlozeleni, hrapavi i nešto dlakavi.

Plod hrasta cera je žir, kao i kod svih hrastova. Kupula je vrčasta, na vrlo kratkoj stapci, a žir fino uzdužno izbrazdan. Ljuske su na kupuli končasto-čekinjave, savijene na sve strane. Žir sazrije tek u drugoj godini.

 Vanjski linkovi 



Kategorija:Fagaceae